
JŪRMALAS DOME

	Jomas iela 1/5, Jūrmala, LV - 2015, tālrunis: 67093816, e-pasts: pasts@jurmala.lv, www.jurmala.lv


LĒMUMS
Jūrmalā
	2026. gada 27. augustā
	
	Nr.
	431


	Par zemesgabala Puķu iela 2011, Jūrmalā, daļas nomu
	(protokols Nr. 10, 10. punkts)


Īpašuma tiesības uz zemesgabalu Puķu iela 2011, Jūrmalā, ar kadastra Nr. 1300 014 2011, ar Rīgas rajona tiesas zemesgrāmatu nodaļas 2006. gada 6. aprīļa lēmumu nostiprinātas Jūrmalas pilsētas pašvaldībai Jūrmalas pilsētas zemesgrāmatas nodalījumā Nr. 100000208351.

Atbilstoši Jūrmalas pilsētas domes 2012. gada 11. oktobra saistošajiem noteikumiem Nr. 42 “Par Jūrmalas pilsētas teritorijas plānojuma grafiskās daļas, teritorijas izmantošanas un apbūves noteikumu apstiprināšanu”, kurā veikti grozījumi ar Jūrmalas domes 2024. gada 25. janvāra saistošajiem noteikumiem Nr. 2 “Par Jūrmalas valstspilsētas teritorijas plānojuma grozījumu, grafiskās daļas, teritorijas izmantošanas un apbūves noteikumu apstiprināšanu” zemesgabals Puķu iela 2011, Jūrmalā, atrodas satiksmes infrastruktūras teritorijā.
Jūrmalas valstspilsētas administrācijā (turpmāk – Administrācija) 2026. gada 25. jūnijā saņemts nekustamā īpašuma Puķu ielā 16, Jūrmalā, īpašnieku pilnvarotās personas Vārds Uzvārds iesniegums (reģistrēts lietvedības sistēmā ar lietas Nr. 1.1-39/26S-7915) ar lūgumu iznomāt zemesgabala Puķu iela 2011, Jūrmalā, daļu žoga uzturēšanai.

Atbilstoši Ministru kabineta 2018. gada 19. jūnija noteikumu Nr. 350 „Publiskas personas zemes nomas un apbūves tiesības noteikumi” (turpmāk – MK noteikumi Nr. 350) 29.1. apakšpunktam nomas tiesību izsoli neorganizē, ja tiek iznomāts neapbūvēts zemesgabals, kas ir starpgabals, vai neapbūvēts zemesgabals (tostarp zemesgabals ielu sarkanajās līnijās), kas nav iznomājams patstāvīgai izmantošanai un tiek iznomāts tikai piegulošā nekustamā īpašuma īpašniekam vai lietotājam.

Saskaņā ar MK noteikumu Nr. 350 30.1. apakšpunktu, ja neapbūvētu zemesgabalu iznomā šo noteikumu 29.1. apakšpunktā minētajā gadījumā nomas maksa gadā ir 1,5 % no zemes kadastrālās vērtības, bet ne mazāk kā 28,00 euro gadā, papildus maksājot pievienotās vērtības nodokli.

Saskaņā ar Administrācijas Pilsētplānošanas pārvaldes Ģeomātikas un inženieru nodaļas lietvedības sistēmā DocLogix 2026. gada 26. jūnijā sniegto informāciju, atbilstoši vēsturiskajai informācijai žogs gar Puķu ielu ir bijis.
Pamatojoties uz Vārds Uzvārds 2026. gada 25. jūnija iesniegumu, Pašvaldību likuma 73. panta trešo daļu, MK noteikumu Nr. 350 29.1 un 30.1. apakšpunktu, kā arī ņemot vērā Jūrmalas Nekustamā īpašuma iznomāšanas un izīrēšanas komisijas 2026. gada 10. jūlija lēmumu Nr. 2 (protokols Nr. 8-2-3/31), un Jūrmalas domes Pilsētsaimniecības un transporta jautājumu komitejas 2026. gada 11. augusta sēdes atzinumu (protokols Nr. 1.2-11/58), Jūrmalas dome nolemj:
1. Iznomāt Vārds Uzvārds, Vārds Uzvārds, Vārds Uzvārds zemesgabala Puķu iela 2011, Jūrmalā, kadastra Nr. 1300 014 2011, daļu 13 m2 platībā uz pieciem gadiem izbūvētā žoga uzturēšanai, nosakot zemesgabala daļas nomas maksu gadā 1,5 procentu apmērā no zemes kadastrālās vērtības, bet ne mazāku par 28,00 euro gadā, papildus maksājot pievienotās vērtības nodokli.
2. Jūrmalas valstspilsētas administrācijas Īpašumu pārvaldes Pašvaldības īpašumu nodaļai organizēt zemes nomas līguma noslēgšanu (saskaņā ar līguma paraugu lēmuma pielikumā).

3. Pilnvarot Jūrmalas valstspilsētas pašvaldības izpilddirektoru parakstīt zemes nomas līgumu.
	Priekšsēdētājs
	(paraksts*)
	J. Lediņš


*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.
Pielikums Jūrmalas domes

2026. gada 27. augusta lēmumam Nr. 431
(protokols Nr. 10, 10. punkts)

ZEMES NOMAS LĪGUMS

Līguma datums ir pēdējā pievienotā

elektroniskā paraksta un laika zīmoga datums

Jūrmalas valstspilsētas administrācija, reģistrācijas Nr. 90000056357, (turpmāk – Iznomātājs) kuras vārdā saskaņā ar Jūrmalas domes 2026. gada __._______ lēmumu Nr. ____ “Par zemesgabala Puķu iela 2011, Jūrmalā, daļas nomu” rīkojas Jūrmalas valstspilsētas pašvaldības izpilddirektors Edgars Stobovs, no vienas puses, un 

Vārds Uzvārds, personas kods personas kods, Vārds Uzvārds, personas kods personas kods, Vārds Uzvārds, personas kods personas kods, (turpmāk kopā – Nomnieki) kuru vārdā saskaņā ar 1999. gada 1. oktobra Kopīpašuma apsaimniekošanas līgumu un 1999. gada 4. maija Universālpilnvaru (Reģistrācijas Nr. R-1557) rīkojas Vārds Uzvārds, personas kods personas kods, no otras puses, turpmāk katrs atsevišķi vai abi kopā saukti arī Puse/-es,

pamatojoties uz Jūrmalas domes 2026. gada __._______ lēmumu Nr. ____ “Par zemesgabala Puķu iela 2011, Jūrmalā, daļas nomu” (lēmuma noraksts 1. pielikumā) noslēdz šādu līgumu (turpmāk – Līgums):

1. LĪGUMA PRIEKŠMETS

1.1. Iznomātājs iznomā un Nomnieki pieņem nomā Jūrmalas valstspilsētas pašvaldības īpašumā esošu zemesgabala Puķu iela 2011, Jūrmalā, kadastra Nr. 1300 014 2011, daļu 13 m2 platībā (turpmāk – Zemesgabals) saskaņā ar pielikumā pievienoto zemesgabala plānu.

1.2. Iznomātājs apliecina, ka viņam uz Līguma noslēgšanas brīdi ir tiesības slēgt Līgumu un uzņemties tajā paredzētās saistības. Iznomātājs apliecina, ka Zemesgabals līdz Līguma noslēgšanai nav nevienam atsavināts, nav ieķīlāts un tam nav uzlikts aizliegums.

1.3. Zemesgabala nomas termiņš: 5 (pieci) gadi. 
1.4. Zemesgabala lietošanas mērķis ir žoga uzturēšana.

1.5. Jūrmalas pilsētas pašvaldībai ar Rīgas rajona tiesas zemesgrāmatu nodaļas 2006. gada 6. aprīļa lēmumu nostiprinātas īpašuma tiesības uz Zemesgabalu, Jūrmalas pilsētas zemesgrāmatas nodalījumā Nr. 100000208351.
2. PUŠU SAISTĪBAS

2.1. Iznomātāja tiesības un pienākumi:

2.1.1. Iznomātāja pienākums ir netraucēt un ar jebkādām darbībām nepasliktināt Nomniekiem darbību saistībā ar Zemesgabala lietošanu, ja tā atbilst Līgumā paredzētajiem noteikumiem;

2.1.2. Iznomātājs nav tiesīgs iznomāt visu vai jebkādu Zemesgabala daļu citām personām vai jebkādā citā veidā apgrūtināt Zemesgabalu bez Nomnieku iepriekšējas rakstiskas piekrišanas;

2.1.3. Iznomātājs nav atbildīgs par zaudējumiem, kas radušies Nomniekiem vai trešajām personām pašu Nomnieku, tā darbinieku, pilnvaroto vai trešo personu darbības vai bezdarbības rezultātā;

2.1.4. Iznomātājs neatlīdzina Nomniekiem nekādus Zemesgabalā ieguldītos finanšu līdzekļus, ja par to iepriekš nav bijusi rakstiska vienošanās ar Iznomātāju;

2.1.5. Iznomātājam ir tiesības veikt kontroli pār Zemesgabala lietošanu atbilstoši Līguma noteikumiem un Latvijas Republikas spēkā esošajiem normatīvajiem aktiem, ar rakstveida paziņojumu pieaicinot Nomnieku, bet tā neierašanās gadījumā – bez viņa klātbūtnes, par ko tiek sastādīts akts;

2.1.6. Iznomātājs ir tiesīgs prasīt Nomniekiem nekavējoties novērst tā darbības vai bezdarbības dēļ radīto Līguma noteikumu pārkāpumu sekas un atlīdzināt radītos zaudējumus.

2.2. Nomnieku tiesības un pienākumi:

2.2.1. Nomnieki ir tiesīgi reģistrēt Līgumu zemesgrāmatā, sedzot visus ar to saistītos izdevumus; Līguma izbeigšanas gadījumā Nomnieki 5 (piecu) darba dienu laikā veic visas nepieciešamās darbības zemesgrāmatā nostiprināto nomas tiesību dzēšanai un sedz ar to saistītās izmaksas;

2.2.2. Nomnieki ir tiesīgi Zemesgabalā veikt būvniecību tikai ar Iznomātāja rakstisku piekrišanu un saskaņā ar Latvijas Republikas spēkā esošajiem normatīvajiem aktiem;

2.2.3. Nomnieki nav tiesīgi nodot Zemesgabalu lietošanā trešajai personai;

2.2.4. Nomniekiem ir pienākums nodrošināt Zemesgabala lietošanu atbilstoši Līgumā noteiktajam mērķim un prasībām;
2.2.5. Nomniekiem ir pienākums maksāt Iznomātājam nomas maksu un Latvijas Republikas normatīvajos aktos noteiktos nodokļu maksājumus;

2.2.6. Nomniekiem ir pienākums ievērot Zemesgabala lietošanas tiesību aprobežojumus, arī tos, kas nav nostiprināti zemesgrāmatā;

2.2.7. Nomniekiem ir pienākums nodrošināt sanitāri higiēnisko, ugunsdrošības, vides aizsardzības noteikumu un citu valsts un pašvaldības institūciju prasību ievērošanu;

2.2.8. Nomniekiem ir pienākums atbilstoši Līguma noteikumiem un Latvijas Republikā spēkā esošajiem normatīvajiem aktiem saglabāt un uzturēt labā stāvoklī Zemesgabalu, pie tā piederošos daudzgadīgos stādījumus, ceļus un tajā esošās iekārtas, inženiertīklus un komunikācijas;

2.2.9. Nomniekiem ir pienākums ievērot aizsardzībā esošo objektu aizsargjoslu un aizsargzonu izmantošanas režīmu;

2.2.10. Nomniekiem ir pienākums avārijas situāciju gadījumā veikt visus nepieciešamos pasākumus tās novēršanai un bez kavēšanās paziņot Iznomātājam un institūcijai, kas nodrošina attiecīgo komunikāciju apkalpi vai avāriju novēršanu;

2.2.11. Nomnieki atlīdzina Iznomātājam vai trešajām personām zaudējumus, kas tiem radušies Nomnieku vainas dēļ.

3. MAKSĀJUMI UN NORĒĶINU KĀRTĪBA

3.1. Puses vienojas par Zemesgabala nomas maksu gadā 1,5 % (viens komats piecu procentu) apmērā no Zemesgabala kadastrālās vērtības, bet ne mazāk kā 28,00 euro gadā, neieskaitot pievienotās vērtības nodokli (turpmāk – PVN).

3.2. Nomnieki papildus Zemesgabala nomas maksai maksā PVN un nekustamā īpašuma nodokli atbilstoši Latvijas Republikā spēkā esošajiem normatīvajiem aktiem.

3.3. Līgumā noteikto Zemesgabala nomas maksu, PVN un nekustamā īpašuma nodokli Nomnieki maksā, pamatojoties uz Iznomātāja izrakstīto rēķinu, ar pārskaitījumu: Jūrmalas valstspilsētas administrācija, reģistrācijas Nr. 90000056357, Akciju sabiedrība “Citadele banka”, kods PARXLV22: kontā LV64PARX0002484571003 (nekustamā īpašuma nodoklis) un kontā LV58PARX0002484571014 (nomas maksa). Zemesgabala nomas maksājumi veicami 1 (vienu) reizi gadā līdz kārtējā gada 15. februārim.

Pirmais maksājums tiek veikts 2 (divu) nedēļu laikā no Līguma noslēgšanas brīža.

3.4. Iznomātājs rēķinu sagatavo elektroniski, ievērojot normatīvajos aktos noteiktās prasības. Iznomātāja sagatavotais rēķins uzskatāms par saistošu Nomniekiem, ja tas satur atsauci uz Līgumu un to, ka tas sagatavots elektroniski un ir derīgs bez paraksta. Iznomātājs rēķinu elektroniski nosūta Nomniekiem uz Līguma 8. punktā norādīto e-pasta adresi.

3.5. Maksājuma dokumentos Nomniekiem jāuzrāda maksājuma mērķis, rēķina numurs, datums un cita nepieciešamā informācija.

3.6. Nomniekiem ir pienākums savlaicīgi veikt maksājumus par Zemesgabala nomu. Ja Nomnieki nav saņēmuši Iznomātāja izrakstīto rēķinu, tas nevar būt par pamatu nomas maksas nemaksāšanai vai maksājumu kavēšanai. Par samaksas dienu tiek uzskatīts datums, kad Iznomātājs ir saņēmis maksājumu norādītajā norēķinu kontā kredītiestādē.

3.7. Ja Līgumā noteiktie maksājumi tiek kavēti, Iznomātājs aprēķina Nomniekiem nokavējuma procentus – 0,1 % (nulle komats viena procenta) apmērā no kavētās maksājuma summas par katru kavējuma dienu.

3.8. Līgumā noteiktie kārtējie maksājumi tiek uzskatīti par samaksātiem tikai pēc iepriekšējo (nokavēto) maksājumu un nokavējuma procentu samaksāšanas.

3.9. Līguma darbības laikā Iznomātājam ir tiesības nosūtot Nomniekiem attiecīgu rakstisku paziņojumu, vienpusēji mainīt Zemesgabala nomas maksas apmēru bez grozījumu izdarīšanas Līgumā, un nomas maksas apmēru mainot ar dienu, kāda noteikta attiecīgajos normatīvajos aktos, šādos gadījumos:

3.9.1. ja Zemesgabalam tiek mainīta tā kadastrālā vērtība;

3.9.2. ja normatīvie akti paredz citu neapbūvēta zemesgabala nomas maksas aprēķināšanas kārtību;

3.9.3. ja ar normatīvajiem aktiem tiek no jauna ieviesti vai palielināti uz neapbūvētu zemesgabalu attiecināmi nodokļi un nodevas vai mainīts ar nodokli apliekamais objekts.

3.10. Iznomātājs ir tiesīgs piemērot Nomniekiem maksu par faktisko Zemesgabala lietošanu divkāršā apmērā no Līgumā noteikto nomas maksājumu apmēra dienā (gada nomas maksājumi/365) par katru kavējuma dienu, kā arī pieprasīt Nomniekiem segt visa veida izdevumus, kādi Iznomātājam radīsies sakarā ar Nomnieku saistību neizpildi, ja Līguma darbībai beidzoties, Nomnieki kavē Zemesgabala nodošanu Iznomātājam vai nodod to neatbilstošā kārtībā.

4. FIZISKO PERSONU DATU AIZSARDZĪBA

4.1. Nomnieki, parakstot Līgumu, apliecina, ka ir informēti, ka Līguma sagatavošanas un administrēšanas procesā Iznomātājs apstrādā no Nomniekiem saņemtos fizisko personu datus (turpmāk – personas dati), t.sk. Iznomātāja rīcībā esošajos datu reģistros.

4.2. Puses patstāvīgi kā atsevišķi pārziņi nodrošina to darbības atbilstību normatīvo aktu prasībām un nodrošina, ka Līguma izpildes ietvaros apstrādātajiem personas datiem var piekļūt tikai tie darbinieki, kuri ir iesaistīti Līguma izpildē. Puses nekavējoties paziņo otrai Pusei informāciju saistībā ar iespējamiem personas datu aizsardzības pārkāpumiem, ja tas var ietekmēt arī otru Pusi, kā arī sadarbojas, savstarpēji apmainoties ar informāciju, kas var palīdzēt izmeklēt vai ziņot par iespējamiem personas datu aizsardzības pārkāpumiem.

4.3. Puses vienojas, ka Līguma izpildes ietvaros var rasties nepieciešamība savstarpēji apmainīties ar personas datiem, piemēram, Pušu pārstāvju vai kontaktpersonu informāciju. Otrai Pusei personas dati tiek nodoti Līguma ietvaros, lai nodrošinātu Līguma kvalitatīvu izpildi.

4.4. Puses vienojas, ka vispārējais atbildības sadalījuma princips Pušu starpā attiecībā uz jebkādiem uzliktiem administratīvajiem sodiem vai personas datu subjektu prasībām saskaņā ar Līguma nosacījumiem ir balstīts uz principu, kur katra attiecīgā Puse pilda savus normatīvajos aktos un Līgumā noteiktos pienākumus. Tādējādi visus piemērotos administratīvos sodus vai pieprasītos zaudējumus sedz tā Puse, kura nav pildījusi savus noteiktos pienākumus.

4.5. Parakstot Līgumu, Nomnieki apliecina, ka ir iepazinies ar Iznomātāja Personas datu aizsardzības politiku, kas pieejama Iznomātāja tīmekļa vietnē https://www.jurmala.lv/lv/personas-datu-aizsardzibas-politika, kā arī ir informēts, ka šī politika var tikt vienpusēji mainīta no Iznomātāja puses.

5. PUŠU ATBILDĪBA UN STRĪDU RISINĀŠANAS KĀRTĪBA

5.1. Par līgumsaistību neizpildi vai nepilnīgu izpildi Puses ir atbildīgas saskaņā ar Latvijas Republikā spēkā esošajiem normatīvajiem aktiem un Līguma noteikumiem.

5.2. Par nepienācīgu saistību izpildi Nomnieki ir tiesīgi Iznomātājam piemērot līgumsodu 10 % (desmit procentu) apmērā no mēneša nomas maksas par katru pārkāpuma dienu (gada nomas maksājumi/365), ko Nomnieki ir tiesīgs arī ieturēt no Iznomātājam maksājamās nomas maksas.
5.3. Līgumsoda samaksa neatbrīvo Nomniekus no Līguma saistību pienācīgas izpildes.

5.4. Pušu strīdi tiek izskatīti, tiem savstarpēji vienojoties, bet, ja vienoties nav iespējams, strīdus jautājumi izskatāmi Latvijas Republikas normatīvajos aktos noteiktajā kārtībā.

5.5. Visi paziņojumi, brīdinājumi un atgādinājumi tiek nosūtīti uz Līgumā norādītajām Pušu pasta un elektroniskajām adresēm, kur to pienākums ir sūtījumus saņemt.

5.6. Puses ne Līguma izpildes laikā, ne pēc Līguma izbeigšanas nedrīkst izpaust otras Puses konfidenciālo informāciju, kas Pusei kļuvusi zināma sakarā ar Līguma izpildi, izņemot, ja šāda informācijas izpaušana notiek ar otras Puses piekrišanu vai atbilstoši normatīvajos aktos noteiktam pienākumam. Konfidenciālās informācijas neizpaušanas saistības ir spēkā neierobežotu laiku, neskatoties uz Līguma izbeigšanu.

6. LĪGUMA DARBĪBAS LAIKS, GROZĪJUMI UN IZBEIGŠANA`
6.1. Līgums stājas spēkā tā abpusējās parakstīšanas dienā un ir spēkā līdz Pušu saistību izpildei vai tā izbeigšanai Līgumā noteiktajā kārtībā.

6.2. Zemesgabala nomas termiņš var tikt grozīts, Pusēm savstarpēji rakstiski vienojoties.

6.3. Parakstītais Līgums pilnībā apliecina Pušu vienošanos. Nekādi mutiski papildinājumi netiks uzskatīti par Līguma noteikumiem. Jebkuri grozījumi Līgumā, izņemot Līguma 3.9. punktā minētie, stājas spēkā tikai pēc tam, kad tie noformēti rakstiski un tos parakstījušas abas Puses.

6.4. Līgums izbeidzas, ja:

6.4.1. izbeidzas Līguma termiņš;

6.4.2. Iznomātājs ir zaudējis Zemesgabala valdījuma tiesības;
6.4.3. Nomnieks ir ieguvis īpašuma tiesības uz Zemesgabalu.

6.5. Iznomātājam ir tiesības vienpusēji atkāpties un izbeigt Līgumu, rakstiski informējot Nomniekus 10 (desmit) darba dienas iepriekš, neatlīdzinot Nomniekiem zaudējumus, kā arī Nomnieku taisītos izdevumus, kas saistīti ar Līguma pirmstermiņa izbeigšanu, ja:

6.5.1. Nomnieki nepilda vai pārkāpj Līguma nosacījumus;

6.5.2. Nomnieki bojā vai posta Zemesgabalu vai arī izmanto Zemesgabalu mērķiem, kādiem tas nav paredzēts;

6.5.3. Nomniekiem ir bijuši vismaz 3 (trīs) Līgumā noteikto maksājumu termiņu kavējumi, kas kopā pārsniedz vienu nomas maksas aprēķina periodu;

6.5.4. Zemesgabals ir nodots apakšnomā;

6.5.5. Līguma neizpildīšana ir ļaunprātīga un dod Iznomātājam pamatu uzskatīt, ka viņš nevar paļauties uz Nomnieku saistību izpildīšanu nākotnē

6.5.6. Līgumu nav iespējams izpildīt tādēļ, ka Līguma izpildes laikā kādam no Nomniekiem ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
6.6. Ja Līgums tiek izbeigts saskaņā ar Līguma 6.5. punktu, Nomniekiem ir pienākums demontēt izbūvēto žogu un atbrīvot Zemesgabalu. Žogs tiek demontēts un Zemesgabals atbrīvots par Nomnieku līdzekļiem.

6.7. Iznomātājam ir tiesības, rakstiski informējot Nomniekus 3 (trīs) mēnešus iepriekš, vienpusēji atkāpties no Līgumu, neatlīdzinot Nomniekiem zaudējumus, kas saistīti ar Līguma pirmstermiņa izbeigšanu, pieprasīt demontēt žogu un atbrīvot Zemesgabalu, ja Zemesgabals Iznomātājam nepieciešams sabiedrisko vajadzību nodrošināšanai vai normatīvajos aktos noteikto publisko funkciju veikšanai. Žogs tiek demontētas un Zemesgabals atbrīvots par Nomnieku līdzekļiem.

6.8. Nomnieki ir tiesīgi vienpusējā kārtā izbeigt Līgumu, par to rakstiski paziņojot 3 (trīs) mēnešus iepriekš. Šādā gadījumā Nomniekiem ir pienākums nojaukt visas viņiem piederošās uz Zemesgabala esošās būves (ēkas), ja Puses nevienojas citādi. Viss, kas atradīsies uz Zemesgabala pēc Līguma izbeigšanas šajā punktā noteiktajā kārtībā, tiks uzskatīts par bezīpašnieka mantu, kuru Iznomātājs ir tiesīgs izmantot pēc saviem ieskatiem vai novākt.

6.9. Jebkādi apstākļi un Līguma izbeigšana nevar būt par pamatu jau agrāk esošo parādu nesamaksāšanai.

6.10. Neviena no Pusēm neatbild par Līgumā noteikto saistību neizpildi, ja tas noticis tādu apstākļu dēļ, ko nav bijis iespējams paredzēt un novērst, t.i., nepārvaramas varas apstākļu, piemēram, ugunsgrēka, dabas katastrofu, sociālo konfliktu, kara darbības, valsts varas un pārvaldes institūciju darbības, kā arī tādu jaunu normatīvo aktu ieviešanas, kas ierobežo vai aizliedz Līgumā paredzēto darbību, rezultātā. 

6.11. Pusei, kura atsaucas uz nepārvaramas varas apstākļu iestāšanos, 3 (trīs) darbdienu laikā rakstiski jāpaziņo otrai Pusei par šādu apstākļu iestāšanos un to cēloņiem, norādot iespējamo saistību izpildes termiņu pagarinājumu. Paziņojumam pēc iespējas ir jāpievieno kompetentas iestādes izziņa, kas apstiprina nepārvaramās varas apstākļu esamību. Šādā gadījumā Puses savstarpēji vienojas par Līgumā noteikto termiņu pagarināšanu vai Līguma izbeigšanu.

7. CITI NOTEIKUMI

7.1. Ja kāda no Pusēm maina adresi vai citus rekvizītus, kas minēti Līgumā, tam 5 (piecu) darba dienu laikā rakstiski jāinformē otra Puse, pretējā gadījumā tā sedz visus zaudējumus, kas nodarīti otrai Pusei ar nosacījuma neizpildi.

7.2. Visi paziņojumi, brīdinājumi un atgādinājumi tiek nosūtīti uz Līgumā norādītajām Pušu pasta vai elektroniskā pasta adresēm atbilstoši normatīvajiem aktiem, kur to pienākums ir sūtījumus saņemt. Puses elektroniskajā saziņā un elektronisko dokumentu apritē primāri izmanto Pušu oficiālās elektroniskās adreses (e-adreses).
7.3. Ja Iznomātājs tiek reorganizēts vai likvidēts vai Nomniekiem ir saistību un tiesību pārņēmējs, Līgums paliek spēkā un tā noteikumi ir saistoši Puses tiesību pārņēmējam.

7.4. Nomnieki ir solidāri atbildīgi par Līgumā noteikto saistību izpildi.

7.5. Visiem jautājumiem, kas nav noregulēti Līgumā, Puses piemēro Latvijas Republikā spēkā esošos normatīvos aktus.

7.6. Iznomātājs informē Nomniekus par kārtību, kādā atbilstoši Trauksmes celšanas likumam Jūrmalas valstspilsētas pašvaldībā darbojas iekšējā trauksmes celšanas sistēma, kas ir pieejama Jūrmalas valstspilsētas pašvaldības tīmekļa vietnē https://www.jurmala.lv/lv/trauksmes-celsana.

7.7. Līgums ir sagatavots latviešu valodā elektroniska dokumenta veidā uz 5 (piecām) lapām ar pielikumu, parakstīts elektroniski ar drošu elektronisko parakstu.
7.8. Līgumam kā neatņemama tā sastāvdaļa pievienots zemesgabala plāns uz 1 (vienas) lapas.

8. PUŠU REKVIZĪTI UN PARAKSTI

	Iznomātājs
Jūrmalas valstspilsētas administrācija

Nod. maks. reģ. Nr. 90000056357

Jomas iela 1/5, Jūrmala, LV-2015

Tālr.:67093816; e-pasts: pasts@jurmala.lv

(paraksts*)

Edgars Stobovs
	Nomnieks

Vārds Uzvārds
personas kods personas kods
Vārds Uzvārds
personas kods personas kods
Vārds Uzvārds
personas kods personas kods
Vārds Uzvārds
personas kods: personas kods
Adrese
Tālr. numurs; e-pasts: e-pasta adrese
(paraksts*)

Vārds Uzvārds


*Dokuments parakstīts ar drošu elektronisko parakstu un satur laika zīmogu
Pielikums

Zemes nomas līgumam

